गुरुकुलम विद्यालय का हुआ उद्घाटन, शिक्षा का दीप जलाने पर लोगों ने दी बधाई – Sidhi Nazar
बेंगाबाद(गिरिडीह)। प्रखण्ड के डाकबंगला में गुरुकुलम विद्या मंदिर का उद्घाटन गुरुवार को विधिवत रूप से किया गया। उद्घाटन समारोह में अतिथियों का स्वागत विद्यालय के संस्थापक की ओर से बुके देकर किया गया। जिसके बाद विद्यालय का उद्घाटन अतिथियों के हाथों किया गया। समरोह में मुख्य अतिथि के रूप में डीएसपी संदीप सुमन समदर्शी शरीक थे जबकि विशिष्ट अतिथि के रूप में समाजसेवी रूपेश सिंह, एलएनपी पब्लिक स्कूल के डायरेक्टर अवधेश सिन्हा, शिक्षक अजय कुमार महतो, उप प्रमुख उपेंद्र कुमार, दानियाल सोरेन, बासुदेव पंडित, मो फखरुद्दीन समेत अन्य लोग उपस्थित थे। उद्घाटन के बाद यहां बारी बारी से वक्ताओं ने अपने विचार साझा करते हुए शिक्षा को जीवन के लिए महत्वपूर्ण बताया और विद्यालय के उज्जवल भविष्य की कामना की।
स्किल बेस्ड शिक्षा को दिया जाय बढ़ावा- डीएसपी
इस दौरान मुख्य अतिथि ने कहा कि शिक्षा से ही सशक्त समाज का निर्माण सम्भव है। शिक्षा समाज के विकास के साथ समाज को अपराध मुक्त बनाने में भी सहायक है। उन्होंने विद्यालय के संस्थापक को शुभकामनाएं दीं। अपने संबोधन में उन्होंने बेहतर शिक्षा के साथ बच्चों को क्वालिटी के साथ स्किल बेस्ड शिक्षा देने की बात पर बल दिया ताकि बच्चे अपना भविष्य उज्जवल बना सकें। समारोह में अन्य वक्ताओं ने भी अपने विचार दिए और गुरुकुलम विद्यालय के खुलने से क्षेत्र के में शिक्षा जगत में एक नया अध्याय शुरू होने की बात कही।
शिक्षा का दीप जलाकर ही दूर होगा अज्ञानता का अंधेरा
इस दौरान एलएनपी पब्लिक स्कूल के डायरेक्टर अवधेश सिन्हा ने कहा कि विद्यालय का सफल संचालन बेहद चुनौतीपूर्ण कार्य है। बच्चों को गुणवत्तापूर्ण शिक्षा देने के साथ उनके भविष्य को गढ़ने की जिम्मेदारी एक शिक्षक की होती है। उन्होंने विद्यालय के संस्थापक को अपनी शुभकामनाएं दीं और क्षेत्र में शिक्षा जगत में एक नई आयाम जुड़ने की बात कही। इधर शिक्षक अजय महतो ने कहा कि शिक्षा का दीप जलाकर अज्ञानता के अंधेरे को दूर करना सबसे बड़ा काम है। शिक्षा के अभाव में अज्ञानता रूपी अंधेरा मनुष्य के जीवन में छाया रहता है।
बेहतर शिक्षा व्यवस्था देना लक्ष्य- संस्थापक
विद्यालय के संस्थापक विपिन सिंह ने कहा कि क्षेत्र में गुणवत्त शिक्षा को बढ़ावा देने के उद्देश्य से विद्यालय की शुरुआत की गई है। निश्चित रूप से इसका लाभ क्षेत्र के बच्चों को मिलेगा। उन्होंने कहा कि इस क्षेत्र में अच्छे विद्यालय की कमी थी जिससे बच्चों को बेहतर शिक्षा नहीं मिल पाती थी। उन्होंने कहा कि बच्चों के लिए स्कूल में गुणवत्त शिक्षा के साथ उनके सम्पूर्ण विकास का पूरा ध्यान रखा जाएगा।
Tagged उद्घाटन, डायरेक्टर, विद्यालय, समाजसेवी
वेभ इंटरनेशनल स्कूल में शुरू हुआ तीन दिवसीय वार्षिक खेलकूद प्रतियोगिता
विद्यालय की छात्राओं ने गीत व नृत्य प्रस्तुत कर मोहा अतिथियों का मन जमुआ (गिरिडीह) : नवडीहा ओपी क्षेत्र के सियाटांड़ अवस्थित वेभ इंटरनेशनल स्कूल में गुरुवार से तीन दिवसीय वार्षिक खेलकूद प्रतियोगिता की शुरुआत की गई। प्रतियोगिता का शुभारंभ विद्यालय के प्रधानाध्यापक गौतम कुमार, डायरेक्टर शंभू कुमार व कृष्णा सिंह ने संयुक्त रूप से […]
कई योजनाओं को धरातल पर उतारने को लेकर हुई चर्चा सरिया(गिरिडीह)। सरिया प्रखंड के हजारीबाग रोड स्थित बुनियादी विद्यालय कोयरीडीह में शनिवार को योजना से संबंधित बैठक हुई। जिसकी अध्यक्षता पंचायत सचिव दिनेश्वर महतो ने किया। बैठक में पंचायत के सभी राजस्व ग्रामों के लिए मूलभूत योजनाओं का चयन किया गया। जिसमें बकरी शेड, तालाब […]
गिरिडीह काॅलेज में मना एनसीसी का 70 वां स्थापना दिवस, एसपी ने किया उद्घाटन
एसपी सुरेन्द्र झा क्लास लेकर कैडेट्स को करेंगे मोटिवेट गिरिडीह। राष्ट्रीय कैडेट कोर का 70वां स्थापना दिवस गिरिडीह काॅलेज में पूरे उत्साह के साथ मनाया गया। कार्यक्रम की शुरूआत मुख्य अतिथि के रूप में उपस्थित एसपी सुरेन्द्र झा ने विधिवत रूप से एनसीसी का झंडोत्तोलन कर किया। मौके पर एसपी सुरेन्द्र झा के अलावे कार्यक्रम […]
Posted on June 15, 2019 June 15, 2019 Author sidhi nazar
Posted on June 12, 2019 June 12, 2019 Author sidhi nazar
शहर में दो अलग अलग स्थानों पर हुई मारपीट की घटना